जयपुर। अक्सर देश के सभी रेलवे स्टेशन करीब-करीब एक जैसे ही कलर और स्टाइल में हैं। वहीं सवाई माधोपुर देश का एक पहला ऐसा रेलवे स्टेशन बनने जा रहा है, जहां दीवारों पर वाइल्ड लाइफ का विहंगम दृश्य देखने को मिलेगा। रेल मंत्रालय और WWF की पार्टनरशिप में रणथम्भौर के निकट सवाईमाधोपुर रेलवे स्टेशन को वाइल्ड लाइफ थीम पर तैयार किया जा रहा है।
देश का पहला, दूसरा कौनसा होगा ऐसा रेलवे स्टेशन...
वाइल्ड लाइफ के लिए काम करने वाली संस्था वर्ल्ड वाइड फंड के इंडिया टीम लीडर, राजस्थान के सन्नी शाह ने बताया कि इनकी संस्था और पर्यावरणविद वाल्मीकि थापर के दिमाग की उपज है यह कॉन्सेप्ट। इसे लेकर ये रेल मंत्री सुरेश प्रभु से मिले। उन्हें इनका यह कंसेप्ट अच्छा लगा और इसकी शुरूआत राजस्थान के सवाईमाधोपुर रेलवे स्टेशन से करने की योजना बनीं।
विश्व में पहला अनूठा प्रयोग :
वाइल्ड लाइफ थीम पर रेलवे स्टेशन और ट्रेन को पेंट करने का यह विश्व का पहला अनूठा प्रयोग है। कई देशों में रेलवे स्टेशन पर थीम बेस्ड पेंटिंग है, लेकिन वाइल्ड लाइफ थीम पर कहीं नहीं है। इसकी शुरुआत राजस्थान से हो रही है। इसके तहत रेलवे स्टेशन की दीवारों, सीलिंग और पिलर्स पर टाइगर, उनके हैबीटाट, ग्रीनरी, बर्ड्स और उनके हैबीटाट के अलावा पेड़ बचाने का संदेशों का चित्रांकन किया जा रहा है। रेलवे स्टेशन के मुख्य गेट पर दहाड़ते हुए टाइगर की पेंटिंग रणथंभौर टाइगर रिजर्व को रिप्रजेंट कर रही है।
रेल मंत्रालय की हामी और डब्ल्यूडब्ल्यूएफ का फंड
इस योजना में रेल मंत्रालय ने हामी भरकर रेलवे स्टेशन पर पेंटिंग करने की छूट दे दी। साथ वहां की साफ-सफाई और लाइटिंग की जिम्मेदारी रेल प्रशासन ने अपने हाथों में ले ली। बाकी पेटिंग के खर्च की जिम्मेदारी डब्ल्यूडब्ल्यूएफ ने ले ली है।
सभी फोटो : विजय कुमावत
अगली स्लाइड्स में जानिए और किस रेलवे स्टेशन का होगा कायाकल्प
hin_Deva hin_Deva hin_Deva mag_Deva hin_Deva hin_Deva hin_Deva awa_Deva hin_Deva